text: Bræv til foreldur í skúlanum – dømi 2
text: #000002
text: Ein mamma at gentu við ADHD hevur deilt sítt bræv, sum hon skrivaði til foreldrini í skúlanum. Vit hava kallað gentuna XX, so brævið er dulnevnt. Tú ert vælkomin at kopiera tekstin og gera títt egna bræv. Tað kann til dømis deilast á telduposti við allan foreldrabólkin ella í facebookbólkinum hjá flokkinum.
text: #000003
text: Tað er ikki lætt at skriva hetta brævið, tí tað er altíð so kensluborið, tá tað snýr seg um sítt egna barn.
text: #000004
text: Nú er tíðin komin til, at vit mugu innsíggja, at skúlin hóskar ikki til XX. Hon hevur brúk fyri einum stað, har hon kann trívast og vera hon – og ikki bara vera “á síðulinjuni” uttanfyri flokkin, tí hon ikki megnar tað sama sum hini. At blíva við at pressa eitt barn, ið trívist illa, er ikki rætt. So aftaná summarferiuna fer hon at byrja í øðrum skúlatilboði, har fleiri onnur børn ganga, sum ikki megna at ganga í vanligum fólkaskúla. Vit vóna, at tað fer at broyta hennara hug til at læra og gera hana glaðari
text: #000007
text: At enda, so vilja vit bara siga, at vit hava altíð kent okkum væl í flokkinum og vilja takka fyri tíðina higartil Tit eiga nøkur fitt børn, sum altíð hava verið blíð við XX, men hon megnar tíverri ikki so væl at skapa nýggj vinarbond. Hon hevur ikki verið so nógv við í tí sosiala í seinastuni, men hon hevur hugnað sær, tá hon hevur verið við Og hon fer heilt vist at halda sambandið við vinkonurnar frá skúlanum.
text: #000008
text: Vit vóna, at hetta gevur tykkum sindur av innlit í okkara og hennara støðu. Og vit vóna tað ger tað lættari at lofta tykkara børnum, um tey tosa um XX og hava spurningar um ADHD, eisini seinni, um tey møta øðrum við líknandi avbjóðingum.
text: #000009
text: Um tit sita við spurningum, so eru tit altíð vælkomin at spyrja.
text: #000010